Saga Úrvals Útsýnar og Ferðaskrifstofu Íslands Ferðaskrifstofa Íslands ehf. er ein stærsta ferðaskrifstofa landsins sem samanstendur af Úrvali Útsýn , Sumarferðum , Plúsferðum og Iceland Travel Bureau ( Iceland Beyond ) . Fyrirtækið hefur selt landsmönnum ferðir til útlanda allt frá árinu 1955 . Ferðaskrifstofa Íslands ehf. í núverandi mynd , má rekja til kaupa Úrvals-Útsýnar á Ferðaskrifstofu Íslands hf. í október 1998 . Saga fyrirtækisins er þó talsvert lengri , því hún nær allt aftur til ársins 1936 , þegar Ferðaskrifstofa ríkisins var stofnuð , en hún hafði einkarétt á starfrækslu slíkrar skrifstofu fyrir erlenda ferðamenn . Árið 1977 lagði nefnd um minnkun ríkisumsvifa fram þá tillögu að ferðaskrifstofunni yrði komið úr umsjón ríkisins . Það var þó ekki fyrr en árið 1985 að lög voru samþykkt á Alþingi , sem heimiluðu ríkisstjórninni að beita sér fyrir stofnun hlutafélags , er taka skyldi við þáverandi rekstri Ferðaskrifstofu ríkisins . Hinn 1. október 1988 tók svo Ferðaskrifstofa Íslands hf. við rekstri Ferðaskrifstofu ríkisins . Ingólfur Guðbrandsson stofnaði ferðaskrifstofuna Útsýn árið 1955 sem þá var til húsa í Austurstræti 17 í Reykjavík . Var Ingólfur forstjóri hennar til ársins 1988 . Árið 1970 var önnur ferðaskrifstofa opnuð sem bar nafnið Úrval og var til húsa í Pósthússtræti 13 . Flugleiðir og Eimskip voru eigendur hennar . Ferðaskrifstofuna Úrval Útsýn í núverandi mynd má svo rekja til sameiningu ferðaskrifstofanna Úrvals og Útsýnar , en þá var nafni ferðaskrifstofunnar breytt í Úrval-Útsýn . Síðar keypti Úrval Útsýn Ferðaskrifstofu Íslands og þá var nafni fyrirtækisins breytt úr Ferðaskrifstofan Úrval-Útsýn í Ferðaskrifstofu Íslands ehf. , þannig að með réttu má rekja söguna alla leið aftur til ársins 1936 þegar Ferðaskrifstofa ríkisins var stofnuð . Því má því með sanni segja að saga ferðaskrifstofunnar Úrvals Útsýnar sé samofin ferðalögum Íslendinga til útlanda frá fyrstu tíð . Ferðaskrifstofan Sumarferðir var stofnuð árið 2003 . Árið 2006 kaupa Sumarferðir Ferðaskrifstofu Íslands ehf . Hjá Ferðaskrifstofu Íslands ehf. starfa um 30 manns . Elsti núverandi starfsmaður félagsins hefur unnið hjá fyrirtækinu rúm 40 ár . Fyrirtækið starfar á hörðum samkeppnismarkaði , en þrátt fyrir það hefur það fest sig vel í sessi sem ein öflugasta ferðaskrifstofa landsins . Í dag byggir ferðaskrifstofan svo sannarlega á þeirri reynslu og hefð , sem safnast hefur saman í gegnum árin . Starfsfólk ferðaskrifstofunnar hefur dýrmæta reynslu í skipulagningu ferða um allan heim , en skrifstofan hefur á að skipa einvalaliði sem tekur vel á móti viðskiptavinum sinum . Sérfræðingar félagsins kappkosta að finna hagstæðustu og þægilegustu ferðina fyrir viðskiptavini sína . Það er keppikefli félagsins að bjóða upp á fjölbreytta og faglega þjónustu á öllum sviðum . Það á við um hvort sem ferðinni er heitið í afslöppun í sól , skemmtiferðasiglingu , skíðaferð , viðskiptaferð , borgarferð eða hópferð í verslunar - og skemmtiferð með vinum eða vinnustaðnum .